
শ্রীসুশীলকুমার সিংহ, সম্পাদক, পৌরি, শ্রীসুরেন্দ্ কুমার সিংহ,.ভ্রী রাজকান্ত সিংহ, 
শ্রীমতী অমিতা সিংহ ঢোকা) গাছিরাং মোর কৃতজ্ঞতা প্রকাশ করুরি। 

কৰি ভক্ত সিং ঠকুরী বার শিল্পী শক্তি সিংহরকা মোর আশীর্বাদ থাইল।., 

সাহিত্য ্িন্টর্সর শ্রীমতী শিখা ভট্াচার্যরে ধন্যবাদ দিয়ৌরি। 

লেরিক এহানর রচনা কাল প্রধানত ২০০২! 


পয়লা পারের সৃটী বার কবিতা সংখ্যা 
আনন্দ দেনে অন্তরে প্রভু ২৭ 
আমারে তি করনে ডাঙর ৬ 
আমারে হজাক করনে ২৮ 

আমি মঙ্গল পথে ৯ 

ইমার মন্দিরে আহনে আহো হাবি ২৬ 
এ মোর জনম এহানল তোরে ২৯ 
এরে পৃথিবীর হারৌ ৩৩ 

কাদাৎ আছৎ দূরেরে আছৎ ২৪ 
কতি বানাপেয়া থছত্তা, নাই ৪ 
জনম এহান আমারে রাহিয়া ২৯ 
তি আমারে দিলে হুনার মিঙাল ৯ 
তি দেছত মাচু তি দেছত সুর ১৬ 
তি প্রভু আমার শিরক আমার ১২ 
তি ফুলর ভাল বেলির মিঙাল ৫ 
তোর রূপহান অপরূপ অয়া ৩০ 
তোর নে আতে হাবি মামহনি ২৩ 
তোরকা ঝুলিয়া মোর অনহান ৩১ 
তোরে চেয়া চেয়া জনম এহান ৩৫ 
দুঃখরে না ডরেইতাঙাই, ১৭ , 
'ধুলি কণা এতা আকণেই অয়া ১০ 
নিককা নিককা বিয়ানে মাদানে ৮ 
নীলুয়া হাকেদে যারগাতা মেঘ ২২ 
নুয়া জনমর নুয়া পৌহান ৩৬ 
পামপঙ্গিৎ আমারে তি প্রভূ ৭ 
খুণ্য করিয়া জরম অ্ছিতা ৩৭ 
ফুলগর সাদে জনম এহান ২ 
ফুলর কেদে নুর্শ জিয়া ও 
বিয়ানে মিঙাল ভালিয়া দিয়র ১৮ 
বেলিয়ে জোনাকে তোর এলা দের ১৫ 
মঙ্গল উজ্জল কর্ম ফিরাল ১৪ 
মিথ্যার থাক তেংকল বুজে ১৯ 
যুজেদে কাকেই কারিকনে আমি ৩৮ 
মুরগি আমার উচ করে দেনে ৩৪ 
শঙ্কা সেচেয়া সাহস বুজিয়া ১৯ 
শুভ মঙ্গল মইবঙড তোর ২৫ 
সেচেয়া হৃদির আধারর জাল ১৩ 
হপনহানাৎ বিভুলা লাথয়া ২০ 

হে ভারত ইমা ধন্য হে আমি ৩২ 


১ 
তি আমারে দিলে হুনার মিঙাল, 
হমা দিয়ারতা তোরে। 
ঠইগৎ তোর বানা অছে পাল, 
হমা দিয়ার তা তোরে ॥ 
নুংশিপা গণ ইঙ চিক বৌ 
আনেরতানাই তোরতাহে পৌ 
তোর লপুকগ অছে ধানে সমল, 
হমা দিয়ারতা তোরে। 
অছৎ হেতিতে জনক আমার, 
হমা দিয়ারতা তোরে ॥ 
তি ইমার বানা অমৃত অপার, 
হমা দিয়ারতা তোরে। 
হৃদির আসনে চিহে ক্যা থার, 
হমা দিয়ারতা তোরে ॥ 
ধন্য আমার ধন্য জনম, 
তোর দয়াহানি নার নাই লম, 
তোর চির ঙাল নারতা আধার 
হমা দিয়ারতা তোরে ॥ 


হ্‌ 
ফুলগর সাদে জনম এহান 
শাতকরে দেনে মোর। 


নুংশি বিলেয়া হারৌ করিং 

মনহান জগতর ॥ 
মোর বাকল, মোর কর্মল 

হাবিয়ে হারৌ অনা? 
তানুর দুঃখ ভারহানি মিতে 

পারিং জনমে বনা 
পুছে দিতৌ মি দুঃখী মানুর 

জঙের আহির পানি। 


ফৌকরে দিং তানুরাং মিতে 
তোর বানা বুজা বাণী ॥ 
এতার হাদিৎ বিয়ানে মাদানে 
কামে দুমে অবসরে। 
দুঃখ নুডেয়ে আধারে মিঙালে 
না পাহুরিংনে তোরে ॥ 


ত. 

ফুলর বুকেদে নুংশি খুজিয়া দেছৎ যেসাদে করে, 
উসাদে করে হাি শুভহানি দেনে মোর অন্তরে! 
যেসাদে করে তি জোনাকে বেলিৎ ডালে দিলে তোর ডাল, 
ওসাদে করে মোর ঠইগৎ তোর মিঙালরে ডাল। 
যেসাদে করে তি দিয়র বরনে তিরাসর পানি সিটা, 
উসাদে করে তোর দয়া দিয়া মোর ডকহান মিটা।। 
হাক এহানরে হংকরেছৎ যেসাদে বিশাল করে, 
ওসাদে অক মোর মনহান চিরদিন তোর বরে! 

ুরু হুরু অছি সিংগারেইগি জঙ্তারা তোর পদে, 

হে প্রভু খয়াৎ নডেয়া মোরে তি অতি হুরু করে থদে। 


চে 
কতি বানাপেরা থছত্তা নাই 


আমারে তি ভগবান। 
হৃদিগ বুজিয়া ঠইগি পাহিয়া 

জঙেরতা তোর দান ॥ 
হকহান বুজে নীলুয়া মাচুরে 

সাজেইলে হুনা রঙে। 
তোর দয়া অয়া বরন পড়ের 

মাটিরমা জঙে জঙে ॥ 
ফুলগি বুজেছে নুংশিয়ে তোর 

ফলে আছে মায়া বুজে। 


এতার সারুক কিতাল আমিতে 

দিতাঙাই তোরে হুজে ॥ 
হংকরেছৎ জগৎ, এহান 

এমাটিক হবা অছে। 
তোর মহিমারে চারি বারাহানে 

লাতল বুজিয়া থছে॥ 
আমারাডো তোর বানাহানে আয়া 

সাজাক জনমহান ৷ 
তোর খয়া বুজে দিকনে হে প্রভু 

তি দেছৎ যেতা দান ॥ 


৫ 
তি ফুলর গাল, বেলির মিঙাঁল 
লিকলিক পানিহান। 
হাক এহানর নীলুয়া এ রূপ 
তোরতা হে ভগবান ॥ 
বরন এহান তোর এলাহান। 
বিয়ানে মাদানে আয়া! 
আহি ছ্বিয়গিৎ হবা ডালে দর 
চারিয়বারাদে খাঁয়া 
পূর্ণিমা রাতি চন্দন রঙ 
তিহে নাই প্রভূ অর। 
তিহে মাম রাতি বুজিয়া আধার 
তেরাগিল ডাল দর ॥ 
চারিবেদে তোরে দেহুরি আহিৎ, 
€ার রূপ নার লই। 
জনম এহান এসাদে করিয়া 
পাক অন্তরগ্রই ॥ 


৬ 

আমারে তি করনে ভাঙুর, দে মহৎ মনহান ৷ 
মুর নঙাদে আমারে তি, নশ্রতা দে দান ॥ 
পাংকাল দেনে ঠইগ বুজে সেবার সালেদে। 
সাহসহানি লয় নাক এনে দুঃখ কালেদে ॥ 
মুঙর কঠিন বাধা চেয়া আনচিল অনা নাক। 
আধার রাতি নেইলে মারুপ তিতে লগে থাক 
মিঙালে তি. আধারে তি, হারৌ, হিনে তি! 
জনমহানর হাবি পরে পাঙনে তোরে মি ॥ 
তোর পথেত্ত না থেয়য়া কাকেই কারিকনে। 
হাবিতা ভয় জয় করানির আমারে বর দে॥ 


৭ 
পামপলগিৎ আমারে তি প্রতু দেনে আজি পাংকাল। 
তোর কামে আমি ডরেয়া পিঠিৎ নাইতাঙাইতা আল ॥ 
সঙ্কটে আর শঙ্কা নেয়ক, অয়া আমি নির্ভয়? 

বিপদ বাধারে, হাবি ফুঃখরে করতাঙাইতা জর ॥ 

তোর পথগরে শ্রেষ্ঠ বুলিয়া হৃদিৎ.বরতাঙাই। 

যুরগি নঙেয়া তোর য়াথাঙরে পালন করতাাই 
মামর হাদিৎ তোর বরহান বর্তিগ করে থয়া! 

মুডেদে কাকেই কারতাঙাইতা তোর কথাহানি লয়া ॥ 


৮ 
নিককা নিককা বিয়ানে মাদানে 

নুয়া রূপে পেয়া তোরে ৷ 
আহিগ ঠইগ হারৌ অরতা 

হৃদিগৎ বরে বরে ॥ 
জনম এহান এসাদে করিয়া 

আমার মুঙে তি আয়া। 
তোর ভাল রূপ ডালিয়া ধদিয়া 

হৃদিগ বুজিয়া থায়া ॥ 


৯ 

আমি মঙ্গল পথে আজি সালছিতা নাই। 

আমি কর্মর গইগল পালছিতা নাই 
অভয়র মন্তরল যাত্রা আমার॥ 
কিত্তাউ আমারাং বাধাহান নার 
পিঠিৎ পড়িয়া আর থানাহান নাক। 
তোর শুভ শক্তিতে সদা লগে থাক ॥ 
আধার আহক মুঙে, মামকনে দিন। 
তোর কামে যেইতেগা নেই ডর হিন॥ 
দুঃখরে বরিকনে তোর বর পেয়া। 
কল্যাণ করানির পাঙ্কাল দেয়া ॥ 
পড়িয়া ঘরর কোণে উয়া আমার। 
না লালক দিনহানি এখুরুম আর ॥ 


১০ 
ধুলিকণা এতা আকপেই অয়া 
পৃথিবী হংকরেছি। 
পানির ফুটাগি আকপেই অয়া 
আমারে সাগর দেছি॥ 
হুর বকুলগি গাছ: বুজে থায়া 
নুংশি বিলেইতারা ॥ 
হুরু পেপুরাগি আকপেই অয়া 
পাংকাল পেইর্থারা ॥ 
হবা কামহানি হুরু হুরু অক, 
তুচ্ছ অয়াও থাক। 
উতাই তিলয়া জগৎ এহান 
ডালকনে ডাক ডাক & 


১১ 8 

শঙ্কা সেচের সাহস বুজিয়া কর ঠই নির্ভয়। 

ডর বাগেদেনে আন্তরগর বিপদ করিক জয় ॥ 

দুঃখর দিনে মুর না নগুক, নাথাক আহির পানি! 
আধারহানাৎ তিতে থাইতেই ওঁহান আমি জানি ॥ 
আমারে দেহানে সত্যর পথ কঠিন ব্রত দে আতে। 
মিথ্যা উউরে লালয়া যিকগা তোর কথা মাতে মাতে ॥ 
ঘুমে থাইলেগা আঘাত করিয়া করিছ হজাক আয়া । 
আমারে আমিতে ক্ষয় নাকরিক লেই কৌলিৎ থায়া ॥ 
ধন্য করনে কল্যাণ ঙালে দিয়া কর্মর ভার। 

লাহুলে কাদিয়া৷ আমারে আমিতে ক্ষয় নাকরিক আর 


১২ 

তি প্রভু আমার, গিরক আমার, তিহে চির ধ্রুব পথ। 
আমার জনম ধন্য করেদে থয়া তোর কর্মৎ ঃ 
তোর এলাহান আমার নারেদে আহক মধুর অয়া? 
আমারে পুণ্য করে দেনে প্রভু দিয়া তোর গাল খয়া ॥ 
তি আমার মুছে থাকনে পালয়া হারো_দুঃখ দিনে। 
কুমেইহানাৎ থাকনে কাদাৎ থাকনে আমার হিনে ॥ 
বুকগৎ দের্নে সাহস বুজির়া তোর বলে বলীকর! 
আসলপাগরে পাংকাল দিক ওুঁহান দেনে.বর ॥ 

হে প্রভু আমার, হাবির গিরফ, তি আমার চির ধন। 
কল্যাণ বার মঙ্গল পথে ইলকরে দেনে মন ॥ 


তে 


৯৩ 
সেচেয়া হুদদির আধারর জাল 
হাবিতা তি গাল কর। 
অন্যায় পথে না যিকগ! আমি, 
আমারে তি চাল কর ॥ 
ক্ষুদ্র তুচ্ছ লাভরকা আমি 
[তোরে না বেলানি হে প্রভূ, হে স্বামী, 
অশুভহানাদে না পারাদিকনে 
আমারে তি কাল কর & 
নিংশিং অয়া তোর বানাহান 
চলিক জনমহান। 
বর দেনে প্রভু আমারে আমিতে 
না করিক অপমান! 
নিজর সহায় নিজে নিজে অয়া, 
কারার গিয়া না মাগিক দয়া, 
আত্মশক্তি দিয়া তি আমারে 
কর সম্মান দান ॥ 


১৪ 
মঙ্গল উজ্জ্বল কর্ম ফিরাল। 
ধরিয়া সালছি আমি অনা নেই আল ॥ 
নির্ভয় অন্তরে শঙ্কাতে নেই। 
সত্যর জয় গেয়া ভঙ্কা বাজেই ॥ 
আমার মুডেদে আছে কঠিনর পথ? 
লালইতাঞ্জাই কাযা সাহসর রথ ॥ 
দুঃখর মাম রাতি আশাহীন অযা। 
নাথাইতাঙাই আমি ইমপানি বয়া 
উদিন তি দিতেই পাংকালহান। 
বুকগৎ দৃঢব্রত দেক এনে দান ॥ 
নিজর শক্তিহানে দেক লাল করে। 
না পাহ্ুরকনে আমি ওঁদিন তোরে 
বিজয়র দিনে মনে গর্ব নেয়ক। 
তোরাংত হৃদি এগ সুপনা খেক ॥ 
নডিয়া নম্র অয়া মাগিকনে বর? 
শুভ কল্যাণ কামে মাটিয়ক কর ॥ 


১২. 


১৫ 
বেলিয়ে জোনাকে. তোর এলা দের 

এলা দের বৌহানে। 
বরনে বাদলে তোর এলা দের 

তোর বানা আনে আলে ॥ 
শাতছে ফুলেদে হবা বূপহান 

দেহিয়ার আমি তোর? 
তোর জ্বোতিহান ঝলমল অয়া 

আহের বিয়ান (পর? 
গাটহানিয়েদে অমৃতর ধারা 

তোর বানাহান অয়া। 
সালছেতা নাই যুগ যুগ হাবি 

পানারকা তোর খয়া ॥ 
ধানর লপুক আসশ্টিন-গালে 

নাছের ছোরহে সালে। 
হাকর তেরাগি তোর আরতিহে 

করতারা তালে তালে ॥ 
তোর দ্বি-কগ্ালা আতহানি অয়! 

রাভিয়ে আনের দুম! 
তোর করুণাল জনম এহান 

অছে নাই কতি ঠুম & 
১৬ 
তি দেছৎ ঝাচু, তি দেছৎ সুর 

বুজিয়া এ ঠইগরে। 
তি দেছৎ ইমা, বাবার বানাও 

আমারে তি পুলকরে ॥ 
তি দেছৎ ফুল, তি দেছৎ ফল 

তি দেছৎ পানি ধারা। 
মধুর করিয়া জগৎ এহান 

থদেছৎ চারিবারা ॥ 
তি দেছৎ বেলি জোনাকে তেরায় 

সাজারতা রাতি দিন? 
তোর বৌহানে ইং বিলা বিলা 

দূরেই করের হিল& 
চারি বারা বুঁজে তোর হবাহান 

হাবিগদে তোর দয়া। 
মোর অন্তরে তোর বানাহান 

শাতক ফুলগ অয়া & 


৯৭ 

দুঃখরে নাতে ডরেইতাঙাই তোর পাংকাল পেয়া। 
হারৌহানরে গ্রহণ করিক তোর খয়াহান চেয়া ৫ 
হুরুগ খুলিয়া কারৌ আমিতে তল না করিক এনে। 
পাংকালরাং না নঙিল বর আমারে তি প্রভু দেনে 
আমার গজেদে তি যেতা দেছৎ কর্তব্যর ভার? 
আমার ঠইগি ঘুমরমা থায়া উতা পাছরিয়া থার ॥ 
কঠিন আঘাত করিয়া আমারে হজাক করিয়া থরা। 
দেহাদে পথগ উগদে ঘিকগা আমি নির্ভয় অয়া॥ 
সত্যর পথে কাকেই কারিক দূরেই করেদে ভয়! 
আমার হাবিতা কর্মৎ জ্ঞানে অক প্রভু তোর জয় & 


১৬ 


বিয়ানে মিঙাল ভালিয়ী দির 


আহি দ্বিয়গিৎ মোর? 
আধারর ইঙে নুঙেই আহান 

রাতি তিতে পারে দর ॥ 
বরনহানল হিনাদর নাই 

তিহে বরিষার পরে! 
বসন্তবনে তিহে নাই দর 

ফুলগিরে শাত করে ॥ 
খেলানির এরে নুঙেই ঘরর 

হাৰি নুভেইপা হানি। 
হাবিতাউ তোর বানার প্রসাদ 

ওহান আমি জানি ॥ 
হাকে মাটিয়েদে পানিৎ টেকাৎ 

তোর অনন্ত ধন। 
না মাগিয়া আমি পাছি তোরাংত 

বুজিয়া আমার মন ॥ 
বিয়ানে মাদানে বেলিটিকে রাতি 

সুপ না জিরেয়া খানি। 
পেয়ারতা নাই রচেয়া থছৎ 

হাবি হারৌপা হানি ॥ 
এরে ঠই এগ তোর দ্বি চরণে 

থামপাল করে থদে। 


তোর দানহানি লনা মি পারিং 
হিনে বার সম্পদে ॥ 


১৪ 


১৯ 
মিথ্যার থাক তেংকল বুজে 

থাক নানা আতিয়ার ৷ 
লিসিং মানুয়ে দাস অয়া সেবা 

করিয়াও থাকা তার ॥ 
চিকারি দিয়কা জয়ধ্বনি দিয়া 

হাবি পাংকালপাই ৷ 
লয়ইতেগাতে পরাজিত অয়া 

ধুলিৎ তিলর নই & 
সত্যর নার অকনে হয়ার . 

মারুপ নেক্নকা তার! 
লয়ইভেগাতে তার জয়ধ্বনি 

চারিবারা বুজে থার ॥ 


২০ 4778 
হপনহানাৎ বিভুলা নাথয়া কর্ম উঠাদেনে। 

মিথ্যা কৌলি তুচ্ছতারমা আমারে নাথই এনে ॥ 
ডরেয়া উ্য়া নিজরে আমিতে না করিক অপমান। 
দুঃখ বরিল শক্তি আমারে দেনে আজি ভগবান ॥ 
মিঙালহানাৎ তোর রূপহান চিনিকনে হবা করে। 
আধারহানাৎ কোন দিন আমি নাপাহুরিকনে তোরে ॥ 
আমারে দিতেই ফিরাল উহান তুলিয়া থইতা'াই। 
তোর পথগরে সত্য বুলিয়া উগদে অইতাঙাই ॥ 


২১ 
জনম এহান আমারে রাহিয়া আছৎ হজাক অয়া 
দিনে তিরাহর, রাতিয়ো আধারে এ হাক বুজিয়া বয়া ॥ 
দুঃযহানাৎ রাহর আমারে, রাহর হারৌ পরে? 

ঘুমে টেইপাঙডে রাহর আমারে থর আতে ধরে ধরে ॥ 
খিডালহানর মাচুল সায়া আমারে রাহিয়া থার। 
আধারহানাৎ মিকুপহানৌ সেটিয়। দূরেই নার 1 
ফুলর বুকর নুংশি অলয়া রাহরতা ফান্থুনে। 
বরনহানাৎ রাহর আমারে মায়াহান বুনে বুনে ॥ 
অশুভ পথেদে, নাগইহানাদে রাহিয়া নাদিছ যানা । 
শুভবমা থায়া আরাকৌ আমি তোরে মনেয়ার পানা & 


১৫ 


২২ 

নীলুয়া হাকেদে যারগাতা মেঘ হারো হারো বাহিয়া। 
ডেডে ডেডে থায়া মধুর সুরল এলা দিতারাতা পাহিয় ॥ 
নাছিয়া নাছিয়া নুংশি বিলেয়া ফুলগি গাছেদে আছিতা। 
রাতির আধারে চমকির সাদে তেরাগি ঙালয়া থাছিতা ॥ 
গাটহানি হাবি আমার তিরাস মিটেয়া সাগরে সালছি। 
হাকহানরমা মুরগি তুলিয়া টেডারাগি হাবি পালছি॥ 
চারিয়বারাদে বেলির মিঙাল ডালের ছনারে গলেয়া। 
তারে দেখলেতে আধার এহান কুরাং যারগা পলেয়া॥ € 
এতা হাবি হুবা, হারৌ পিয়ম জানু আছে তার সালেদে। 
যেগই আমারে বানাপেয়া থছে হাবিতা আধার ডালেদে ॥ 


২৩ 
তোর সেঙ আতে হাবি মামহানি 
সেচাদে এ ঠইগর 
আমি মঙ্গল পথেদে ধিকগা 
দেনে তি আমারে বর 
আমার আহিগি তোর মিভালল 
সদাই ালয়া থাক। 
আমার জনমে হাবি কামে দুমে 
তোরে পাছরানি নাক ॥ 
তোর বানাহানে আমারে বেরাক 
অয়া গারিগর সাজ? 
দিতেই য়াথাং পালন করতে 
নাথাকনে ডর লাজ ॥ 
নিককা নিককা তোরে হাদিয়া 
নিংশিং অয়া তোরে ৷ 
তোর আশিসল লালইভাঙাই 
কঠিন এ পথগরে 
তোর রূপহান আমার আহিৎ, 
পরব অয়া থাইতই। 
আধার হাকেদে আরাকৌ ডাল 
অয়া গজে কাইতই ॥ 


২৪ 
কাদাৎ আছৎ, দূরেয়ে আছৎ 

মারুপ, গিরকগ তি? 
চারিয়বারাদে তোর আনন্দ 

জঙের জগৎ পতি ॥ 
আমার. আহিৎ মিঙাল দেছৎ 


সংসার বুজে রঙ। 
শাতয়া আছেতা' জগৎ বুজি, 

তোর হবা মেইথঙ ॥ 
ঠইগ দেছৎ আমারে হে শ্রভু, 
/ ইমার বাবার বানা! 
হবা পথগ তি দেছৎ উগদে 

মনেয়ার আমি যানা ॥ 
হৃদিগি আমার নির্মল ক্র 

ডালে দিয়া দয়া তোর। -. 

জনমরে সৎ কর ॥ 
তি দিতেই ভার আমার গজেদে 

ভরি না নিংকরিক। 


আমারে ধন্য করেদে হে প্রভু 
তোর পথে পারা দিক ॥ 

২৫ 

শুভ মঙ্গল মইবং তোর রহিল বিয়ান পরে £ 

নুয়া সূর্যর নুয়া মেইঙালে সেচেইল আধাররে ॥- 
বিপদ, দুঃখ, হাবি ডর, লাজ 

তোর মন্দিরে সালছুতা নাই বেলেয়া সংশয়রে ॥ 


আধারে লুকেয়া ডর পেয়া পেয়া নাযাকথা আর দিন৷ 


আকগৌ নেই -ওঁতা বুলিয়া নাপেইতৌতা হিন ॥ 
পামপল বুজে পাংকাল আছে, 
এ জনম তোর বরহান_ পাছে, 

মুঙ্র পথগ বুজিয়া জঙেছে তোর হাবি পরব চিন ॥ 


হাবি তুচ্ছতা হাবি লাঞ্ছনা হাবি আসলপা হানি। 

হাৰি ব্যর্থতা দূরেই করিয়া পুছানি আহির পানি॥ 
হাবি সঙ্কট, বাধারে লালয়া 
তোর কর্মৎ থাং মি পালয়া 

আজিত্ত পুরি পুণ্য পথেদে গিয়া তোর বর পানি ॥ 


১৭ 


সঙ 
ইমার মন্দিরে আহোনে আহে হাবি 
আজিতে কুমেয়র দিন। 
রহেই সেলপু রহেই মইবং 
রহেই মন্দিরা বীণ॥ 
দুঃখ রাতিহান নেইতা আর মুঙে 
নাখায়ো আধারেদে লুকেয়া ভরে উঙে 
অমৃত ধারাহানে নেয়র আজি আর 
আমার অন্তরে হি 
আনোনে আনো ফুল, আনোনে সেঙ জল 
হমাল কাৎকরো ঘটে? 
মিলন তীর্থৎ মিলন সুরগই 
আনক এলাহান অটে ॥ 
পুণ্য মিঙালর পুণ্য জ্যোতিময় 
এদিনে অক আজি হাবিতা মাম লয়, 
বাহেছে হাবিগদে পুণ্য বৌহান 
পুণ্য মঙ্গল চিন | 


২৭ 

আনন্দ দেনে অন্তরে প্রভু, ঠইগ বুজিয়া বানা ৷ 
নিংসিং অয়া তোরে চিরকাল 
জনমে তোরাৎ নায়া আমি লাল 
অনন্ত রূপ বিপুল বিশাল 

মনেয়ার প্রভু হারৌহানল মুড এহানাৎ পানা ॥ 


হাবি সন্দেহ সংশয়ে আমি তোরেতে না পাহরিক। 
দুঃখ যেদিন মুডে আহিতই 
চারিয়বারাদে মাম বাহিতই 
মারুপ আগ সুপ নাহিতই 

দিন তোরে অন্তরে থয়া দেহিক সত্য দিক ॥ 


তোর আনন্দ থাকনে আমার দুঃখর দিনে পেয়া। 
হাবি কামে কাজে খেলাৎ আমার 
তোর হারৌপা বীণাগর তার 
সুরল বুজাক আমার এ নার 

কাকেই কারিক পরমর পথে তোর ডাল চেয়া চেয়া 


৯১৮ 


২৮ 
আমারে হজাক করনে তি আজি 
কর্মর সংসারে ৷ 
আহান কর বজ্রকঠোর 
নারগল বারে বারে & 
ঘরর কোণেদে আধারে নাবয়া 
বিপদর পথে যিকগা পালয়া 
হকগ নাদিয়া তেজর সুরগ ণ 
ভালেদে মার নারে ॥ 
ধর্মর ভালে কর্ম আমার - 
ডালকনে হাবিগদে 
আমার পথগ অকনে হিনগ 
বিপদর বাধালতে ॥ 
শুভর সালেদে দুঃখ বরিক 
নিজর € ধর্তি আরুপ করিক 
তি দিতেই হাবি হিনরে পিছিক 
- কুলভাল কারে গ্রারে | . 


২৯ 
এ মোর জনম এহাদল তোরে 
 হারৌ করিঙ মিতে? 
মুর পথগ জালয্া যিংগা 
তোর এলা দিতে দিতে 
নিন্দাল 'মিতে দুখ নাপাং, 
হারৌ _ প্রশংষাল। 
তি যেতা দিতেই নুঙেই নুংশি 
থাং এনে ওঁতাল ॥ 
যেহান মোরে তি দিতেই য়াথাং 
হানে অক জয় 
জনম এহান না পাহুরিংনে 
তিহে মঙ্গল ময় ॥ 
যেসাদে ফুলগি তোর খয়ারমা 
শাতরতা পালে পালে । 
ওুসাদে মিতে শাতয়া থাংনে 
তোর চরণর সালে £ 


৩০ 
তোর রূপহান' অপরূপ য়া 

ঠইগ বুজিয়া থার। 
ইমা, তোর ঝানা আমারে বেড়েয়া 

উম দেনা লই নার & 
তোর ধুলিহানি হবার রেণুগি 

পারা অয়া ডাল অছে॥ 
তোর বউহানে আমার গারিগি 

মধুর ইংল থছে 
লপুকে -লপুকে ধানর হিজাৎ 

বাহের হারৌ তোর। 
গাছে গাছে ফল ধরিয়া মজিয়া 

তোর মায়াহান অর ॥ 
ইসেঙ সেডছে পানির ছুৎগ 

গাট বুজে সালছেতা ৷ 
তোর অমৃতর ধারাহান আয়া 

আমারকা পালছেতা ॥ 
গাছে গাছে থার ফুলগি শাতয়া 

হারৌ করের মন? 
যেগদে চাউরি উগনে দেহুরি 

হাবি তোর বানা ধন 
লপুকে গাটেদে মিডালে আধারে 

পাউরি মাদার দান। 
তোরে চেয়া চেয়া বুজেরতা মন 

দিয়ৌরি হমাহান ॥ 


৩১ 
তোরকা বুলিয়া৷ মোর মনহান 
গবিত্র য়া থাক? 
তোরাংত এরে হৃদি এগ মোর 
খেয়নিহানতে নাক 
তি দেছৎ এরে জনম এহান 
তোরকা সাজেরা থং1 
মোর আহিগিৎ সাওয়া! থাকনে 
তোর অপরূপ রঙ 


৩২ 
হে ভারত ইমা ধন্য হে আমি 

তোরাং জরম অয়া। 
পুণ্য আমার জনম এহান, 

পুণ্য হে তোর খয়া॥ 
দয়া, অহিংসা, সহনশীলতা, 

ত্যাগর মন্ত্রহান। 
নির্ভয় অনা হিকেছি তোরাং, .. 

অনাতে বীর্যবান ॥ 
একতার বাণী দেছৎ আমারে, 

বিভেদ নেয়য়া থানা 
আগ্ররে আগই বেইবুনি করে 

চিরদিন বানা পানা ॥ 
নানান ভাষার নানান জাতর 

এ.পই সিলন অর। 
হাবি ধর্মর সঙ্গম ভুমি 

হাবি সাধকর ঘর 
অন্তরগণৎ্ হিংসা নেয়য়া 

ভেদাভেদ নেয়া থায়া। 
হাবি জিপুতৌ তোর উরে বয়া 

পাছি নাই তোর মায়া ॥ 
হাবিযে তিলয়া তোর নাঙ্হান 

কাকরতাঙাই উচে। 
হাবি কালিমারে আকসাটে অয়া 

দিতাঙাই আমি পুছে 


তত 

এরে পৃথিবীর হারৌ মেলাৎ তোর ফুলে তোর ডালে । 
বিলাদিতারাতা আনন্দহানি রূপ রস ডালে ডালে ॥. 
না খাময়া তোর মেওছে মধুর জণ্ডের বানার ইঙ। 
দ্বি আত পাতিয়া জনম এহান ঠইগ বুজিয়া পিং 
তি সকয়া থার আধারে মিঙালে বানাল বেড়েয়া তোর? 
বুঙ্ইপাহানে দিনরাতি হাবি কতিয়ো নুংশি অর 


৩৪ 
মুরগি আমার উচ করে দেনে 


সাহস দে বুকগৎ। 
ঠইগি আমার সেঙ অয়া থাক, 
নাক কোনদিন মত ॥ 
মিঙালহানরে বিসারেয়া আমি 
সালইতাগাই মুডে। 
আধারর পরে ঘরর কোণেদে 
লুকানিতে নাক উডে ॥ 
আহক বিপদ, সত্যহানরে 
বেলানিতে নাইতই। 
তোর পথগহে আমার মুঙেদে 
চুম অয়া থাইতই॥ 
দুঃখ আহিলে বরিষার রাতি 
না পেইতাভাই ডর! 
আমি জানি আছে মু্ডেদে ভালয়া 
মেইথডহান তোর ॥ 
মোহর ছেয়ায় আমার আহিগি 
না করেদেকনে মাম? 
পিষিয়েদে আমি আলথক নায়া 
করিকনে তোর কাম ॥ 
জনম এহান দিয়া তোরে আমি 
ধন্য অইতাগ্াই। 
মানু আছি নেই উহান বাছেয়া 
ঘরে না বইতাঙাই॥ 
তি দিতেই সাজ আমার গারিৎ 
আঘাতর দাগ হানি। 
উতা অইতই গর্ব আমার 
অউহান আমি জানি 
হাবি অপমান দূরেই করিল 
আশিস লইতাঙাই! 


জনম এহান তোর মেইথঙ 
হৃদি থইতাগাই॥ 


4 
রে 


৩৫ 
তোরে চেয়া চেয়া জনম এহান 

আহি দ্বগি না চামর। 
আমারকা ইমা দিয়ৌরি বানা 

এ জনমে না খামর ॥ 
বিয়ান বেলিয়ে হুনার ইনাফি 

হানল সাজারতারে। 
জোনাকে মিঙাল ডালিয়া সাংশর 

রাতি তোর গারিগরে ॥ 
ধানর লপুক আসাংপা অয়া 

নাছের খয়ার তলে। 
ফুল এতা হাবি শাতয়া ঙালর 

তোর ফানেকর ললে ॥ 

বাহের ফুলর গতে। 

এতা হাবি গাছে লতে ॥ 
তোর দয়াহান বরনহানল 

দেউরিতা ডালে ডালে । 
ইমা তোরে হমা দিয়ারতা আমি 

দেছৎ এতার সালে ॥ 


৩৬ 

নুয়া জনমর নুয়া পৌহান মিঙালে আহিল নাই। 

নুয়া মইবং ধ্বনিহান আজি হাকেদে বাহিল নাই 
এরে শুভ দিনে আমিও ধরিক তোর এ ফিরালহান। 
আমারে দেনে তি কর্মর ভার, দেনে হুবা, শুভ তান ॥ 
আমারে দেনৈ তি শক্তি মন্ত্র করিকনে তোর কাম। 
হে ইমা তোরকা সাজেয়া থদিক জগৎ শ্রেষ্ঠ ফাম॥ 
তোর জয়ধ্বনি দিয়া যিকগানে সাজেয়া কঠিন পথ। 
সারথীগি অয়া বিশ্বসভাৎ নিকগা বিজয় রথ ॥ 


৩৭ 

পুণ্য করিয়া জরম অছিতা তোর উরে আমি ইমা? 
হে দেশ জননী, হে ভারতমাতা তোর বানা নেই সীমা 
তোর ধুলি হানি তীর্থর রেণু, কতি পবিত্র সেঙ। 
মায়াল য়েকছে তোর মূর্তিগ অছে এমাটিক মেউ ॥ 
লপুক বুজিয়া থদেছৎ ধান, গাছে পাহিয়ার রৌ।. 
ফুলে ফলে বুজা তোর উরহানে নুংশি করেছে বৌ॥ , 
গাটহানি বুজে সেঙ পানি ধারা, হাক বুজে ঙালহান। ' 
আমার সালেদে বানার আতল দেছৎ হাবিতা দান ॥ 
হুনার বেলির কচুহান তোর চেয়া আহি চাম নার। 
ইমা বুলতেগা ঠইগ চিকর, নুংশি বুজিয়া থার ॥ 

ডাল করিকনে আমি হাবিহানে মেইথঙহান তোর! 
বর্তিগি অয়া লাগিক হাবিয়ে তোর মন্দিরগর ॥ 

তোর কামে আমি নাথাইতাঙাই আটেলহানল বয়া। 
তোরকা দিকনে আমার জনম, তোরকা জিংতা অয়া ॥ 
মারুপ নেয়কা দুঃখর দিনে অভয় মন্ত্র হানে। 

বুকগি আমার উচকরে দেক পাংকাল আনে আনে ॥ 
হাবি ভয় ডর যাকগানে তোর বানার শক্তি পেয়া। 
(তোর ফিরালরে গজে কাকরিক তোর মেইথঙ চেয়া 


টি 


“ব্রজেন্্কুমার দিংহ গিরকরে থাকাং দেউরি, ঠার এহানরে নিজর পাংকালল মানুর 
মেলে সৌয়নির পাংকাল দিল এহানরকা” হেস্্রভিৎ রাজকুমার, ত্রিপুরা চে) 

ত্রজেন্্রকমার সিংহ গিরকর কবিতা বিভিন্ন ভাবাৎ অনুবাদ অছে। কবিগ বার সাহিত্য 
আলোচকগ বুলিয়। গিরকরে হাবিগনে রাকরতারা। আগরতলাৎ অনুষ্ঠিত ডত্তরপূবঞ্চলীযা 
সাহিতা সম্মেলনে গিরকে উত্তর আধুনিকতার গজে বন্তৃতা দেছে। বরাক উপতাকা বঙ্গ সাহিতা 
ও সংস্কৃতি সন্মেলনর রজত ভম্তীঅনুষঠানর কৰি সম্মেলনে গ্িরকে সভভাপতিত্ত করেছে। নঙ্গিনী 
পাঠচক্রর ১ম বার্ষিক অনুষ্ঠানর আলোচনা চক্রৎ কবিতার গজে বক্তৃতা দেছে। ২য় বার্ষিক 
অনুষ্ঠানর আলোচন' চক্রৎ সভাপতিত্ব করেছে রাজীৰ গো্থী) মুক্ত প্রতিষ্ঠানে গিরকে "ছড়া 
রগজে ভাষণ দেছে। ১৯ শে মে ২০০১ দিশারীয়ে আয়োজন করেছিলা আলোচনাচক্রৎ অংশ 
গ্রহণ করেছে। 

আসাম বিশ্ববিদ্যালয় আয়োজিত বিশ্ব মাতৃভাষা দিবস অনুষ্ঠানে বিকুপ্রিয়া মণিপুরী বার 
বাংলাল কবিতা পাকরেছিল। সাহিত্য আকাদেমি বার বরাক উপত্যকা বগ সাহিত] ও সংস্কতি 
সম্মেশনর যৌথ উদ্যোগে আয়োজন করেছিলা অনুষ্দর উদ্বোধনী সভাৎ বিশিষ্ট অতিথির 
ভাষণ দেছিল। ওঁ উপলক্ষে আয়োজন করেছিলা পৃত্তক প্রদর্শনী বার বিক্রয় কেন্্র উঘ গন 
করেছে। 

আমেরিকাত্ত শ্রকাশিত্ত গৌরি পত্রিকাৎ যাতেছি... '্জেন্দরকুমার সিংহর কনার 
কালে বার গই এদ্রহানি কবিতাই ইন্টারনেটে প্রকাশিত পরলাকার (বি্ুপ্রিয়া মাগুর 
কবিতা।' 

আাাচগ, [১০8/৮1- ০7/7)77%119০70 1010) 


